**Bod č. 18**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

17. februára 2017

**Koncepcia územného rozvoja cyklotrás Bratislavského samosprávneho kraja vo vzťahu k Integrovanému dopravnému systému a významným bodom cestovného ruchu –**

**aktualizácia 2017**

Materiál predkladá: Materiál obsahuje:

Ing. Martin Berta, CSc. 1. Návrh uznesenia

Podpredseda BSK 2. Dôvodová správa

3. Výrezy z výkresu Aktualizácie cyklotrás

4. Stanoviská komisií

Zodpovední:

Ing.arch. Jana Zlámalová Ing. Ladislav Csáder,

riaditeľka Odboru ÚP,GIS a ŽP riaditeľ Odboru dopravy

Bratislavského samosprávneho kraja Bratislavského samosprávneho kraja

Ing. Barbora Lukáčová Mgr.art. Zuzana Šajgalíková

riaditeľka Odboru SÚRaRP riaditeľka Odboru CR a kultúry

Bratislavského samosprávneho kraja Bratislavského samosprávneho kraja

Spracovatelia:

Ing.arch. Mária Rajecká, ref. odd. ÚPaGIS

Mgr. Rudolf Brídzik, ref. odd. ÚPaGIS

Ing. Michal Beniač, zástupca riaditeľky Odboru SÚRaRP

Ladislav Findl, krajský cyklokoordinátor

Ing. Zita Schneiderová, ref. odd. CR

Bratislava

17. február 2017

Návrh uznesenia

**UZNESENIE č. ....... / 2017**

zo dňa  17.2.2017

Zastupiteľstvo Bratislavského samosprávneho kraja po prerokovaní materiálu

**S C H V A Ľ U J E**

Koncepciu územného rozvoja cyklotrás Bratislavského samosprávneho kraja vo vzťahu k Integrovanému dopravnému systému a významným bodom cestovného ruchu – aktualizácia 2017

**U K L A D Á**

riaditeľovi Úradu Bratislavského samosprávneho kraja

zabezpečiť premietnutie cyklotrás regionálneho významu vyplývajúcich z Koncepcie územného rozvoja cyklotrás Bratislavského samosprávneho kraja vo vzťahu k Integrovanému dopravnému systému a významným bodom cestovného ruchu – aktualizácia 2017 do Zmien a doplnkov č.1 Územného plánu regiónu – Bratislavský samosprávny kraj.

T: 03.2017

**D ô v o d o v á s p r á v a**

Bratislavský samosprávny kraj prostredníctvom Odboru územného plánu, GIS a ŽP, v spolupráci s Odborom dopravy, Odborom územnej stratégie a riadenia projektov, Oddelením cestovného ruchu Úradu BSK a za aktívnej spolupráce miest a obcí BSK obstaral v prvom štvrťroku 2015 Koncepciu územného rozvoja cyklotrás Bratislavského samosprávneho kraja vo vzťahu k Integrovanému dopravnému systému a významným bodom cestovného ruchu (ďalej len „Koncepcia rozvoja cyklotrás“). Hlavným cieľom Koncepcie rozvoja cyklotrás bolo odľahčenie preťaženej dopravnej infraštruktúry v regióne a to znížením podielu využívania automobilovej dopravy v prospech cyklistickej dopravy so zameraním na cyklistickú dopravu s návrhom vedenia cyklistov na samostatných cyklistických komunikáciách a cyklistických cestičkách. Cyklotrasy v spolupráci s obcami BSK boli navrhnuté tak, aby bola dosiahnutá maximálna integrácia cyklistickej dopravy s ostatnou verejnou dopravou a to najmä napojením cyklistickej dopravnej siete na strategické prestupové miesta – uzly a zastávky mestskej a medzimestskej hromadnej dopravy a vedením cyklotrás k oblastiam s vysokou mierou pracovných príležitostí – priemyselné parky, sídla nadnárodných spoločnosti a intenzívne urbanizované mestské prostredie.

Predkladaná Koncepcia územného rozvoja cyklotrás nerieši podrobne cyklodopravné trasy na území Hl. m. SR Bratislavy, nakoľko návrh hlavných cyklistických komunikácií v Bratislave a Zásady rozvoja cyklistickej a pešej dopravy boli schválené Mestským zastupiteľstvom hlavného mesta SR Bratislavy uznesením č. 1743/2014 zo dňa 25.09.2014 a slúžili ako podklad pri spracovaní koncepcie.

Koncepcia územného rozvoja cyklotrás bola zároveň spracovaná ako podklad pre čerpanie externých finančných prostriedkov pre podporu výstavby cyklotrás, v súvislosti s podporou rozvoja udržateľnej dopravy a súvisiacej infraštruktúry v programovom období 2014 – 2020. Nakoľko v súčasnosti boli schválené výberové kritériá v rámci Regionálneho integrovaného operačného programu, kde podmienkou pre podanie projektu v špecifickom cieli 1.2.2. Zvýšenie atraktivity a prepravnej kapacity nemotorovej dopravy (predovšetkým cyklistickej dopravy) na celkovom počte prepravených osôb je aj súlad projektu so strategickým dokumentom, ktorý obsahuje ucelenú sieť cyklodopravných trás, je potrebné koncepciu rozvoja cyklotrás predložiť na schválenie Zastupiteľstvu Bratislavského samosprávneho kraja. Po schválení sa stane verifikačným dokumentom pre hodnotenie podaných projektových žiadostí. Podmienkou podania projektu zostáva však aj súlad navrhnutej cyklodopravnej trasy so schváleným a platným územným plánom obce/mesta.

V zmysle informácií od obcí a krajského cyklokoordinátora, že po vyše roku niektoré trasy navrhnuté v koncepcii rozvoja cyklotrás je potrebné presmerovať najmä z hľadiska vlastníckych vzťahov, požiadali sme obce o spoluprácu pri aktualizácii koncepcie rozvoja cyklotrás.

Pôvodný materiál z roku 2015 ako aj jeho aktualizácia v roku 2017 vychádzajú z Územného plánu regiónu BSK (ÚPN R BSK, 2013) a aj z Územného generelu dopravy BSK – časť cyklodoprava (ÚGD BSK, 2012). Predkladaná Koncepcia rozvoja cyklotrás BSK obsahuje niektoré aktuálnejšie riešenia cyklodopravy ako sú navrhnuté v ÚGD BSK vzhľadom na rok jeho spracovania. Cyklotrasy regionálneho významu a ich úpravy vyplývajúce z aktualizovanej Koncepcie rozvoja cyklotrás BSK budú premietnuté do Zmien a doplnkov č.1 Územného plánu regiónu – Bratislavský samosprávny kraj.

V prílohe č.1 predkladáme na CD nosiči Koncepciu územného rozvoja cyklotrás Bratislavského samosprávneho kraja vo vzťahu k Integrovanému dopravnému systému a významným bodom cestovného ruchu – Aktualizácia 2017, v ktorej sú zapracované pripomienky a návrhy starostov miest, obcí a mestských častí Bratislavy ako aj pripomienky a návrhy poslancov BSK vznesené na rokovaniach komisií Zastupiteľstva BSK.

V prílohe č.2 predkladáme pre zjednodušenie a prehľadnosť zoznam úprav a doplnení, ktoré boli predmetom aktualizácie  Koncepcie rozvoja cyklotrás. Ich grafické znázornenie je prehľadne označené v prílohe č. 3.

Z uvedeného materiálu nevyplývajú Úradu BSK žiadne finančné povinnosti budovať navrhované cyklotrasy. Cyklotrasy regionálneho významu vyplývajúce z Koncepcie rozvoja cyklotrás budú podkladom pre Zmeny a doplnky č.1 Územného plánu regiónu – Bratislavský samosprávny kraj a verifikačným dokumentom pre hodnotenie podaných projektových žiadostí.

Príloha č.1: (CD)

Koncepcia územného rozvoja cyklotrás Bratislavského samosprávneho kraja vo vzťahu k Integrovanému dopravnému systému a významným bodom cestovného ruchu – Aktualizácia 2017 (textová aj grafická časť materiálu).

Príloha č.2:

Zoznam úprav a doplnení, ktoré boli predmetom aktualizácie Koncepcie územného rozvoja cyklotrás z roku 2015.

Doplnené **„Ciele cestovného ruchu v Bratislavskom samosprávnom kraji, ktoré je potrebné zapojiť do koncepcie územného rozvoja cyklotrás“:**

*82) Letisko Dubová*

*83) Bikepark Zochova chata – pumptracková dráha*

*84) Cyklovlak Zohor – Plavecké Podhradie*

*85) Múzeum petržalského opevnenia.*

**Zoznam aktualizovaných dopravných cyklistických trás v koncepcii rozvoja cyklotrás:**

1. *Návrh novej vedľajšej Záhorskej cyklotrasy v súbehu cesty Rohožník – Malacky*
2. *Doplnenie a prepojenie Záhorských cyklotrás v k.ú. Malacky*
3. *Zmena vedenia hlavnej Malokarpatskej cyklotrasy v k.ú. Zohor*
4. *Zmena vedenia hlavnej Vinohradníckej cyklotrasy v k.ú. Modra, k.ú. Vinosady, k.ú Pezinok a k.ú. Limbach*
5. *Zmena vedenia vedľajšej Vinohradníckej cyklotrasy v k.ú. Píla*
6. *Zmena trasovania vedľajšej Vinohradníckej cyklotrasy v k.ú Dubová a k.ú. Vištuk s napojením Letiska Dubová*
7. *Doplnenie alternatívnej vedľajšej Vinohradníckej cyklotrasy Šenkvice – Modra*
8. *Doplnenie vedľajšej Gidransko-Vištuckej cyklotrasy Budmerice – Jablonec s prepojením na Trnavský samosprávny kraj*
9. *Doplnenie a prepojenie Seneckých a Slnečných cyklotrás v meste Senec a k.ú. Veľký Biel*
10. *Doplnenie vedľajšej Slnečnej cyklotrasy Kráľová pri Senci – Múzeum včelárstva na Slovensku, Kráľová pri Senci*
11. *Doplnenie alternatívneho vedenia hlavnej a vedľajšej Slnečnej cyklotrasy v k.ú. Viničné*
12. *Zmena trasovania hlavnej Podunajskej cyklotrasy v k.ú. Tomášov, k.ú. Vlky a k.ú. Nová Dedinka*
13. *Zmena vedenia hlavnej Podunajskej cyklotrasy v k.ú. Most pri Bratislave – Studené*
14. *Zmena vedenia vedľajšej Žitnoostrovnej cyklotrasy v k.ú. Dunajská Lužná*
15. *Zmena vedenia hlavnej Bratislavskej trasy a prekategorizovanie hlavných a vedľajších trás v okolí Letiska MR Štefánika, pri Mohyle gen. M.R.Štefánika a v k.ú Zálesie*
16. *Doplnenie vedenia vedľajšej Bratislavskej cyklotrasy v MČ Bratislava – Vajnory*
17. *Doplnenie novej vedľajšej Bratislavskej cyklotrasy okolo bunkrov v MČ Bratislava – Petržalka – Múzeum petržalského opevnenia*
18. *Doplnenie vedľajšej Dunajskej cyklotrasy v MČ Bratislava – Rusovce, prepojenie medzinárodných cyklotrás EuroVelo 13 v MČ Bratislava – Rusovce s EuroVelo 6 v rakúskej obci Deutsch Jahrndorf*
19. *Doplnenie vedľajšej Hornožotnoostrovnej cyklotrasy v k.ú. Kalinkovo a k.ú. hamuliakovo - prepojenie s EuroVelo 6*
20. *Doplnenie vedľajšej Seneckej cyklotrasy medzi Bernolákovom, Ivankou pri Dunaji a Zálesím*

Príloha č.3:

Grafické znázornenie úprav a doplnení uvedených v bode 2 s legendou.